b'\n_START_ARTICLE_\n12a etapa del Tour de Fran\xc3\xa7a de 2013\n_START_SECTION_\nRecorregut\n_START_PARAGRAPH_\nEtapa llarga, sense cap dificultat muntanyosa, pels departaments d\'Ille i Vilaine, Mayenne, Maine-et-Loire i Sarthe. L\'esprint intermedi es troba al km 166, a Savign\xc3\xa9-sur-Lathan.\n_START_SECTION_\nDesenvolupament de l\'etapa\n_START_PARAGRAPH_\nAl quil\xc3\xb2metre 4 d\'etapa Francesco Gavazzi (Astana) inicia una escapada, que \xc3\xa9s seguida per Romain Sicard (Euskaltel-Euskadi), Manuele Mori (Lampre-Merida), Joan Antoni Flecha (Vacansoleil-DCM) i Anthony Delaplace (Sojasun). Al km 42,5 obtindran una difer\xc3\xa8ncia propera als 9\', per a partir d\'aquell moment anar-se reduint. A 100\xc2\xa0km de meta conserven 6\' 20", per\xc3\xb2 es veuen obligats a anar a un ritme molt r\xc3\xa0pid, ja que la mitjana de les tres primeres hores de cursa supera els 45\xc2\xa0km/h. Poc despr\xc3\xa9s de l\'esprint, en qu\xc3\xa8 la difer\xc3\xa8ncia ha baixat fins als 2\' 30", Sicard perd contacte amb els escapats. A 20\xc2\xa0km d\'etapa els escapats sols disposen de 34". A 14\xc2\xa0km de meta Mori i Delaplace ho deixen estar i poc despr\xc3\xa9s ser\xc3\xa0 Gavazzi, per\xc3\xb2 Flecha persevera en el seu intent d\'arribar escapat a Tours, fins a ser capturat a manca de 6\xc2\xa0km de l\'arribada. En la preparaci\xc3\xb3 de l\'esprint, i ja dins dels tres quil\xc3\xb2metres finals, es produeix una caiguda en la qual es veuen afectats Richie Porte i Edvald Boasson Hagen (Team Sky), aix\xc3\xad com Andr\xc3\xa9 Greipel (Lotto-Belisol). Al final, es decideix l\'esprint en un grup de 15 ciclistes, en qu\xc3\xa8 el m\xc3\xa9s r\xc3\xa0pid torna a ser l\'alemany Marcel Kittel (Argos-Shimano), que supera en l\'\xc3\xbaltim instant a Mark Cavendish (Omega Pharma-Quick Step) i aconsegueix la seva tercera vict\xc3\xb2ria d\'etapa. Christopher Froome (Team Sky) conserva el lideratge i el seu company d\'equip Boasson Hagen, pateix una doble fractura a l\'om\xc3\xb2plat esquerre que no li permetria prendre la sortida l\'endem\xc3\xa0.\n_START_SECTION_\nAbandonaments\n_START_PARAGRAPH_\nNo es produeix cap abandonament.'